Asmi nella d ilmeẓyen di tmurt, acḥal n tikkwal nettṛuḥu s asif neɣ s iɣil nesmeḥsis i cennayen n taddart neɣ tudrin-nniḍen. Timliliyin-nni deg-sent snitra, derbuka, kra n ccema, tikwal taqeṛeet, crab neɣ lgazuz, tikkwal ula d asebsi ama twalaṭ kan yezzid seg ufus ɣer wayeḍ. Ihi ad serḥen iḥenjuṛen, ad tebdu targit, tamedyazt tneddeh s iḥulfan akked uxemmem, id-inecden cfawat. Iemẓaɣ sellen, ifassen tikkwal kkaten lkeft.
Ar ass-a mazal timliliyin-a. Seddaw n tzemmurt, deg umadaɣ, tama n wasif, ur yesli yis-sent wexxam n yedles ɣef zedlen wid i-telɣen Butef, ur tesli yis-sent tzeqqa n ddewla taḥeqqaṛt n inaẓuṛen. Qaemamuc, icennu ɣef uṭaluc, yessentir amundul-is ahat yif Crif Ḥamani d Xelwi Lwennas. Qaemamuc yecna Ǧenǧen maca tettwaker-as. Ukren-tt iceṭṭaḥen n war azal i umaskar. Amaskar-nni anwa akka i imudden azal neɣ azrekki i tira-s, i wayen akken i d-yefɣen seg ul neɣ seg wallaɣ-is? Ukren ula i Crifa, ukren i Wakli Yeḥyaten, d wiyaḍ-nniḍen. Qaemamuc, d amaṣṣut, ibennu ixammen, ibennu awalen, ibennu tiktiwin, isefra, aẓawan...Qaemamuc ur yesei tasfift i wakken ad yettwassen. Ur d-yessufeɣ aḍebsi i wakken ad t-yensenz. Ahat ulac tadrimt? Ulac anwa ara issiẓergen taẓuṛi-s, acku ayen icennu ur ‘’ileḥḥu’’ ara akken qqaṛen, neɣ ma akken smeeṛiqen?
Qaemamuc tzemrem ad tafem tuɣac-is di sidi Youtube. Ahat amerkiḍ n tbidyutin-a ur ifaz ara maca tajmilt i Qaemamuc, tajmilt i wid iɣ-d-issawḍen awal n Qaemamuc At Ḥamdun. Icennu tayri, icennu timetti, icennu idles, icennu taẓuṛi. Amek akken ihi a Qaemamuc? Ulac d acu, d acu i yulac, d acu a yulac, ulac walu!
Ma d wid i yesnen Qaemamuc ini-t-as: AZUL!
Noufel Bouzeboudja
Aseɣti: Djidji Nait.
- Noufel Bouzeboudja's blog
- Log in or register to post comments
Comments
Akka i d amur
azul
Tamurt ur yefkin leqder i tarwa-s, lammer iɛedda di lkunsirvatwar hatan yuɣal d itri n cna! imi ulac zher, hatan ttakweren-as tizlatin iceṭṭaḥen nni ur yessinen lqima n tẓuri. Tanemmirt i Qaɛmamuc, tanemmirt a Nufel ɣer umagrad-agi d-turiḍ ɣef Qaɛmamuc.
kab_Latn kab_Latn kab_Latn kab_Latn hun_Latn tpi_Latn ron_Latn eng_Latn eng_Latn kab_Latn glg_Latn kab_Latn